b'\n_START_ARTICLE_\nMo\xc5\xa1eja Ibn Tulun\n_START_SECTION_\nZgodovina izgradnje\n_START_PARAGRAPH_\nMo\xc5\xa1ejo je naro\xc4\x8dil Ahmad ibn Tulun, tur\xc5\xa1ki guverner Abasidov v Egiptu od leta 868 do 884, za katerega vladanje je zna\xc4\x8dilna de facto neodvisnost. Zgodovinar al-Maqrizi navaja datum za\xc4\x8detka izgradnje mo\xc5\xa1eja leta 876 , originalna napisna plo\xc5\xa1\xc4\x8dica v mo\xc5\xa1eji pa ozna\xc4\x8duje datum dokon\xc4\x8danja kot AH 265 (878/879)._NEWLINE_Mo\xc5\xa1eja je bila zgrajena na majhnem hribu Gebel Yashkur, \'hrib zahvaljevanja\'. Lokalna legenda pravi, da je Noetova barka po\xc4\x8divala po vesoljnem potopu tukaj in ne na gori Ararat ._NEWLINE_Velika mo\xc5\xa1eja naj bi bila osrednja to\xc4\x8dka prestolnice Ibn Tuluna, Qata\'i, ki je slu\xc5\xbeila kot sredi\xc5\xa1\xc4\x8de uprave dinastije Tulunidov. Prvotno je bila mo\xc5\xa1eja za pala\xc4\x8do Ibn Tuluna in vrata zraven minbarja so mu omogo\xc4\x8dila neposreden vstop v mo\xc5\xa1ejo. Al-Qata\'i je bil uni\xc4\x8den v za\xc4\x8detku 10. stoletja na\xc5\xa1ega \xc5\xa1tetja, mo\xc5\xa1eja pa je edina ohranjena struktura._NEWLINE_Mo\xc5\xa1eja je bila zgrajena v samaranskem slogu, ki je skupen vsem abasidskim konstrukcijam. Zgrajena je okoli dvori\xc5\xa1\xc4\x8da, z eno pokrito dvorano na vsaki od \xc5\xa1tirih strani, najve\xc4\x8dja je na strani kible ali v smeri Meke. Izvirna mo\xc5\xa1eja je imela vodnjak (fauwara]) na sredi sahn (arabsko \xd8\xb5\xd8\xad\xd9\x86, \xe1\xb9\xa3a\xe1\xb8\xa5n) - dvori\xc5\xa1\xc4\x8de v islamski arhitekturi), pokrit z zlato kupolo, ki jo podpiralo deset marmornih stebrov, okrog je bilo 16 marmornih stebrov in marmornat tlak. Pod kupolo je bil velik marmornat bazen velik 4 kubite z okroglim curkom v sredini. Na osrednjem dvori\xc5\xa1\xc4\x8du je ob koncu 13. stoletja namesto "fauware" mamlu\xc5\xa1ki sultan Lajin dodal poseben sebil z visoko bobnasto kupolo.\n_START_SECTION_\nMinaret\n_START_PARAGRAPH_\nObstajajo polemike glede datuma gradnje minareta, ki ima vija\xc4\x8dno zunanjo stopni\xc5\xa1\xc4\x8de, podobno kot pri znamenitem minaretu v Samarri. Pravijo tudi, da se z uporabo teh stopnic lahko povzpnemo na konja. Legenda pravi, da je bil Ibn Tulun sam po nesre\xc4\x8di odgovoren za zasnovo strukture: domnevno, medtem ko je sedel s svojimi uradniki, je raztreseno navil pergament okoli prsta. Ko ga je nekdo vpra\xc5\xa1al, kaj po\xc4\x8dne, je rekel da oblikuje svoj minaret. Mnoge arhitekturne zna\xc4\x8dilnosti pa ka\xc5\xbeejo na kasnej\xc5\xa1o gradnjo, \xc5\xa1e posebej na to, kako se minaret ne povezuje dobro z glavno strukturo mo\xc5\xa1eje, kar bi bilo mogo\xc4\x8de prepre\xc4\x8diti, \xc4\x8de bi se hkrati zgradila minaret in mo\xc5\xa1eja. Arhitekturni zgodovinar Doris Behrens-Abouseif trdi, da je sultan Lajin, ki je obnovil mo\xc5\xa1ejo leta 1296, odgovoren za gradnjo sedanjega minareta.\n_START_SECTION_\nObnova\n_START_PARAGRAPH_\nMo\xc5\xa1eja je bila ve\xc4\x8dkrat obnovljena. Prva znana obnova je bila izvedena leta 1177 v imenu fatimidskega vezirja Badr Al D\xc5\xbeamalija, ki ima napisno plo\xc5\xa1\xc4\x8do na mo\xc5\xa1eji. Potrjuje enotnost Bog in preroka Mohameda, ohranja pa tudi \xc5\xa0ia razli\xc4\x8dico \xc5\xa1ahade z izjavo \xc2\xbbin Ali je povezan z Bogom\xc2\xab. Obnova sultana Ladschina iz leta 1296 je dodala nekaj izbolj\xc5\xa1av. Zadnja obnova mo\xc5\xa1eje je leta 2004 izvedel Egip\xc4\x8danski urad za starine (arabsko \xd8\xa7\xd9\x84\xd9\x85\xd8\xac\xd9\x84\xd8\xb3 \xd8\xa7\xd9\x84\xd8\xa3\xd8\xb9\xd9\x84\xd9\x89 \xd9\x84\xd9\x84\xd8\xa2\xd8\xab\xd8\xa7\xd8\xb1 al-Madschlis al-Ala li-l-Athar)._NEWLINE_V srednjem veku so bile nekatere hi\xc5\xa1e zgrajene neposredno na zunanji steni mo\xc5\xa1eje. Ve\xc4\x8dino je leta 1928 poru\xc5\xa1ili Odbor za ohranjanje arabskih spomenikov, vendar sta ostali dve najstarej\xc5\xa1i in dobro ohranjeni patricijski hi\xc5\xa1i. "Hi\xc5\xa1a kretske \xc5\xbeene" (Bayt al-Kritliyya) in Beit Amna bint Salim sta bili prvotno dve lo\xc4\x8deni strukturi, vendar je bil kasneje dodan most v tretjem nadstropju in jih zdru\xc5\xbeil v eno strukturo. Hi\xc5\xa1a, dostopna preko zunanjih zidov mo\xc5\xa1eje, je odprta za javnost kot Muzej Gayer-Anderson, poimenovan po britanskem generalu R. G. \'John\' Gayer-Andersonu, ki je tam \xc5\xbeivel do leta 1942\n_START_SECTION_\nV popularni kulturi\n_START_PARAGRAPH_\nV mo\xc5\xa1eji so posneli deli filma James Bonda, The Spy Who Loved Me. _NEWLINE_Mo\xc5\xa1eja je prikazana v igri Serious Sam 3: BFE, ki je pomemben del tretje ravni igre._NEWLINE_Zahodna stran dvori\xc5\xa1\xc4\x8da Ibn Tulunove mo\xc5\xa1eje z minaretom je upodobljena na sprednji strani egip\xc4\x8danskega bankovca za 5-funtov.'